CELEX: 62011CJ0297
Language: sk
Date: 2012-04-19
Title: Rozsudok Súdneho dvora (šiesta komora) z 19. apríla 2012.#Európska komisia proti Helénskej republike.#Nesplnenie povinnosti členským štátom – Smernica 2000/60/ES – Politika Únie v oblasti vodného hospodárstva – Plány vodohospodárskeho manažmentu povodia – Uverejnenie – Informovanie verejnosti a konzultácie s verejnosťou – Neoznámenie Komisii.#Vec C-297/11.

Rozsudok Súdneho dvora (šiesta komora) z 19. apríla 2012 – Komisia/Grécko
      (vec C‑297/11)
      „Nesplnenie povinnosti členským štátom – Smernica 2000/60/ES – Politika Únie v oblasti vodného hospodárstva – Plány vodohospodárskeho manažmentu povodia – Uverejnenie – Informovanie verejnosti a konzultácie s verejnosťou – Neoznámenie Komisii“
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom [článok 258 ZFEÚ; smernica Európskeho parlamentu a Rady 2000/60, článok 13 ods. 1 až 3
            a 6, článok 14 ods. 1 písm. c) a článok 15 ods. 1] (pozri bod 13)
      2.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 258 ZFEÚ) (pozri body 14, 17)
      Predmet
      
         
               Nesplnenie povinnosti členským štátom – Porušenie článku 13 ods. 1, 2 a 6, článku 14 ods. 1 písm. c) a článku 15 ods. 1 smernice
                  2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva
                  v oblasti vodného hospodárstva (Ú. v. ES L 327, s. 1; Mim. vyd. 15/005, s. 275) – Plány vodohospodárskeho manažmentu povodia
                  – Uverejnenie – Informovanie verejnosti a konzultácie s verejnosťou – Nedoručenie kópií plánov Komisii
               
            Výrok
      
         
                  1.
               
               
                  
               
               
                  	Keďže k 22. decembru 2009 neboli vypracované plány vodohospodárskeho manažmentu povodia, ktoré sa celé rozprestiera na vnútroštátnom
                     území, ani plány vodohospodárskeho manažmentu medzinárodných povodí a k 22. marcu 2010 neboli kópie týchto plánov doručené
                     Komisii, Helénska republika si nesplnila povinnosť, ktorá jej vyplýva z článku 13 ods. 1 až 3 a 6 a článku 15 ods. 1 smernice
                     2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva
                     v oblasti vodného hospodárstva, a keďže najneskôr k 22. decembru 2008 sa nezačal proces informovania verejnosti ani konzultácie
                     s verejnosťou o projektoch plánov vodohospodárskeho manažmentu povodia, Helénska republika si nesplnila povinnosť, ktorá jej
                     vyplýva z článku 14 ods. 1 písm. c) uvedenej smernice.
                  
               
            
         
                  2.
               
               
                  
               
               
                  	Helénska republika je povinná nahradiť trovy konania.